b'\n_START_ARTICLE_\nBiologinen hierarkia\n_START_PARAGRAPH_\nBiologinen hierarkia tai el\xc3\xa4m\xc3\xa4n j\xc3\xa4rjestys tarkoittaa monimutkaisten biologisten rakenteiden muodostamaa hierarkiaa. T\xc3\xa4m\xc3\xa4 rakenne m\xc3\xa4\xc3\xa4rittelee el\xc3\xa4m\xc3\xa4n reduktionistisesti. Perinteisesti hierarkian pienimm\xc3\xa4n osan muodostavat atomit ja suurimman biosf\xc3\xa4\xc3\xa4rit. Hierarkian ylempi\xc3\xa4 tasoja kuvataan yleens\xc3\xa4 ekologiseksi hierarkiaksi._NEWLINE_Hierarkian kukin taso kuvaa kasvavaa kompleksisuutta, jossa kunkin tason systeemi koostuu alemman tason perusyksik\xc3\xb6ist\xc3\xa4. Hierarkian taustalla on k\xc3\xa4site emergenssi, jonka mukaan tasolla esiintyvi\xc3\xa4 ominaisuuksia ei l\xc3\xb6ydy alemmilta tasoilta._NEWLINE_Organisoituminen viittaa lis\xc3\xa4ksi organismin koskeaan entropian tasoon. Ideaalisesti kunkin lajin yksitt\xc3\xa4isill\xc3\xa4 organismeilla on sama rakenne. Esimerkiksi tyypillisesti ihmisell\xc3\xa4 on vartalo, jonka alaosassa on kaksi jalkaa alhaalla ja eri puolilla kaksi k\xc3\xa4tt\xc3\xa4 eri sek\xc3\xa4 yl\xc3\xa4osassa p\xc3\xa4\xc3\xa4. On eritt\xc3\xa4in harvinaista (ja fysiologisista ja biomekaanisista tekij\xc3\xb6ist\xc3\xa4 johtuen yleens\xc3\xa4 mahdotonta) l\xc3\xb6yt\xc3\xa4\xc3\xa4 ihmist\xc3\xa4, jolla on kaikki n\xc3\xa4m\xc3\xa4 rakenteet, mutta eri j\xc3\xa4rjestyksess\xc3\xa4._NEWLINE_El\xc3\xa4m\xc3\xa4n rakentuminen hierarkiana on useiden tieteellisten menetelmien, erityisesti l\xc3\xa4\xc3\xa4ketieteen perusolettama. Ilman organisaatiota olisi huomattavasti vaikeampaa hy\xc3\xb6dynt\xc3\xa4\xc3\xa4 fysikaalisten ja kemiallisten ilmi\xc3\xb6iden vaikutuksia sairauksien hoitamisessa. Esimerkiksi kognitiivinen ja behavioraalinen neurotietiede pohjautuvat n\xc3\xa4kemykselle, jonka mukaan aivot rakentuvat tietynlaisista erikoistuneista soluista. My\xc3\xb6sk\xc3\xa4\xc3\xa4n farmakologian perusk\xc3\xa4sitteit\xc3\xa4 ei voitaisi m\xc3\xa4\xc3\xa4ritell\xc3\xa4, jos ei tiedett\xc3\xa4isi, ett\xc3\xa4 solutasolla tapahtuva muutos vaikuttaa koko organismiin. Sovellukset ulottuvat my\xc3\xb6s ekologille tasoille. Esimerkiksi DDT:n suora vaikutus tapahtuu solun alapuolisella tasolla, mutta vaikutukset ulottuvat hierarkian ylemmille tasoille. Teoriassa yhdess\xc3\xa4 atomissa tapahtuva muutos voisi aiheuttaa muutoksen koko biosf\xc3\xa4\xc3\xa4riss\xc3\xa4.'